ຊາວປາແລສໄຕນ໌ 3 ຄົນ ເສຍຊີວິດ ໃນຄວາມຮຸນແຮງ ຄັ້ງຫຼ້າສຸດ
ຊາວອິສຣາແອລ 3 ຄົນຖືກຂ້າຕາຍ ຍ້ອນພະຍາຍາມໂຈມຕີ ຊາວອິສຣາແອລ ຢູ່ສາມບ່ອນ ອີງຕາມເຈົ້າໜ້າທີ່.
ເຈົ້າໜ້າທີ່ອິສຣາແອລ ກ່າວວ່າ ຄວາມຮຸນແຮງທີ່ເພີ້ມທະວີຂຶ້ນ ເມື່ອບໍ່ດົນຜ່ານມາ ລະຫວ່າງ ອິສຣາແອລ ແລະປາແລສໄຕນ໌ ຍັງສືບຕໍ່ໃນວັນເສົາມື້ນີ້ໂດຍມີຊາວປາແລສໄຕນ໌ 2 ຄົນຖືກຍິງ ຕາຍ ຫຼັງຈາກທີ່ໄດ້ພະຍາຍາມໂຈມຕີຊາວອິສຣາແອລ ຢູ່ສາມ ບ່ອນດ້ວຍກັນ ການໂຈມຕີບ່ອນທຳອິດມີຂຶ້ນ ທີ່ເມືອງ Hebron ໃນເຂດຝັ່ງຕາ ເວັນຕົກຂອງແມ່ນ້ຳຈໍແດນເວລາຜູ້ຊາຍປາແລສໄຕນ໌ຄົນນຶ່ງພະ ຍາຍາມທີ່ຈະໃຊ້ມີແທງຊາວອິສຣາແອລ ຕຳຫຼວດເວົ້າວ່າ ຊາວ ອິສຣາແອລຄົນນັ້ນ ໄດ້ຍິງຊາວປາແລສໄຕນ໌ ອາຍຸ 18 ປີ ບາດ ເຈັບ ແລະເສຍຊີວິດໃນເວລາຕໍ່ມາ ໃນການໂຈມຕີຢູ່ບ່ອນທີສອງນັ້ນ ເຈົ້າໜ້າທີ່ອິສຣາແອລກ່າວວ່າ ຊາວປາແລສໄຕນ໌ອາຍຸ 16 ປີ ທີ່ມີມີດຄົວກິນເປັນອາວຸດ ໄດ້ຖືກຍິງຕາຍຫຼັງຈາກຜູ້ກ່ຽວພະຍາຍາມຈະບຸກເຂົ້າໄປ ແທງເຈົ້າໜ້າທີ່ຕຳຫຼວດອິສຣາແອລທີ່ດ່ານກວດແຫ່ງນຶ່ງຢູ່ກ້ຳຕາເວັນອອກຂອງນະຄອນ ເຈຣູຊາແລັມ ໃນເວລາຕໍ່ມາ ແມ່ຍິງຄົນນຶ່ງໄດ້ຖືກຍິງຕາຍ ຫລັງຈາກນາງໄດ້ແທງຕຳຫລວດຊາຍແດນ ແມ່ຍິງ ໃກ້ໆກັບເມືອງ Hebron ອີງຕາມການເປີດເຜີຍຂອງເຈົ້າໜ້າທີ່ ເຫດຮ້າຍເຫຼົ່ານີ້ແມ່ນເຫດການຫຼ້າສຸດໃນການໂຈມຕີຂອງຊາວປາແລສໄຕນ໌ທີ່ມີມາເປັນ ລຳດັບ ຊຶ່ງສ່ວນໃຫຍ່ແມ່ນເປັນການໃຊ້ມີດແທງໂດຍໄດ້ສັງຫານຊາວອິສຣາແອລ 7 ຄົນ ແລ້ວ ມີຊາວປາແລສໄຕນ໌ເກືອບ 40 ຄົນ ໄດ້ຖືກຂ້າຕາຍ ສ່ວນໃຫຍ່ແມ່ນໂດຍພວກທະ ຫານແລະຕຳຫຼວດ ບາງຄົນແມ່ນໃນລະຫວ່າງທີ່ທຳການໂຈມຕີແລະອີກຈຳນວນນຶ່ງແມ່ນ ໃນລະຫວ່າງການປະທ້ວງ ໃນວັນສຸກວານນີ້ປະທານາທິບໍດີສະຫະລັດທ່ານບາຣັກ ໂອບາມາໄດ້ສະແດງຄວາມເປັນ ຫ່ວງກ່ຽວກັບການລະເບີດຂຶ້ນຂອງຄວາມຮຸນແຮງຮອບໃໝ່ ໂດຍຮຽກຮ້ອງໃຫ້ພວກຜູ້ນຳ ຢູ່ໃນຂົງເຂດ ຫລຸດຜ່ອນການໃຊ້ສຳນວນຄຳເວົ້າ ທີ່ອາດຈະກໍ່ໃຫ້ເກີດຄວາມຮຸນແຮງຫລື ຄວາມໂກດແຄ້ນ ຫລືບໍ່ກໍຄວາມເຂົ້າໃຈຜິດກັນ ປະທານາທິບໍດີປະກາດວ່າ ແລະຂ້າພະເຈົ້າບໍ່ຄິດວ່າ ພວກເຮົາຈະສາມາດລໍຖ້າໃຫ້ທຸກບັນ ຫາ ທີ່ມີຢູ່ລະຫວ່າງອິສຣາແອລແລະປາແລສໄຕນ໌ ໄດ້ຮັບການແກ້ໄຂ ເສຍກ່ອນ ເພື່ອຈະ ຫລຸດຜ່ອນຄວາມຮຸນແຮງລົງ